# Den evangelisk-lutherske kirke

| Den evangelisk-lutherske kirke |
| --- |
|  |
|  |
|  |
|  |
| Kortnavn | ev.-luth. |
| Grunnlagt | 31. oktober 1517 (Julian), 25. mai 1521 (Julian) |
| Grunnlegger | Martin Luther |
| Utgått fra | Den katolske kirke |
| Antall medlemmer | Ca. 80 millioner |
| Livssyn | Kristendom  |
| Geografi | Hele verden, men tyngdepunkt i Europa, Nord-Amerika og Afrika |
| Sakramenter | Dåp, nattverd |

| Artikkelen inngår i serien om
**Protestantisme** |
| --- |
|  |
| **Reformasjonen (1500-tallet)** |
|
Reformasjonskirker (Europa)
Protestantiske bevegelser
Lutherdom (Tyskland)
Kalvinisme (Sveits)
Den reformerte kirke
Anabaptisme
Hugenotter (Frankrike)
Mennonitter (Nederland)
Den engelske kirke
Den anglikanske kirke
Puritanisme
Presbyterianisme (Skottland) |
| **Etterreformatoriske kirkeretninger** |
|
Adventisme (USA)
Baptisme (USA)
Evangelikalisme (USA)
Metodisme (England) |
| **Norske, protestantiske kirker** |
|
Den norske kirke
Pinsebevegelsen i Norge
Det Norske Baptistsamfunn
Misjonskirken Norge
Den Evangelisk Lutherske Frikirke
Brunstad Christian Church |

**Den evangelisk-lutherske kirke** er de kirkesamfunn som bygger på den protestantiske reformasjon av den katolske kirke i 1517 som ble initiert av den tyske munken og teologen Martin Luther (1483–1546). De største evangelisk-lutherske kirkene finnes i Tyskland, Norden og USA. Den norske kirke er et evangelisk-luthersk kirkesamfunn.

På 1500-tallet vokste det i Tyskland frem en fornyelsesbevegelse innen den katolske kirke. Luthers anstrengelser for å reformere teologien og praksisen til den katolske kirke utløste den protestantiske reformasjon i de tyskspråklige områdene i Det tysk-romerske rike. Fra og med Martin Luthers 95 teser mot avlatshandelen av 1517, spredte Luthers skrifter seg internasjonalt, og raskt overveldet muligheten for paven og den tysk-romerske keiseren til å kontrollere det.

Splittelsen mellom tilhengerne av Luthers lære og katolikkene ble offentlig og klart med riksdagen i Worms i 1521 og ved Wormser-ediktet ble Luther fordømt og erklært som kjetter på grunn av sin avvisning av den katolske kirkes lære. Offisielt fikk alle borgere av det tysk-romerske rike forbud mot å forsvare eller fremme hans tanker med trusler av konfiskering og tap av eiendom. Skisma sentrerte seg hovedsakelig om to punkter: kirkens særlige autoritet, ofte kalt for reformasjonens *formelle prinsipp*, og doktrinen om rettferdiggjørelse, ofte kalt for *det materielle prinsipp* for den lutheranske teologi. For Luthers teologi er det formelle prinsipp Bibelen alene (*sola Scriptura*) mens det materielle prinsipp er et sammendrag av den kristne sannhet ved at folket er rettferdiggjort av Guds nåde gjennom troen i Kristus alene.

De ti lutherske bekjennelsesskriftene er samlet i Konkordieboken fra 1580.

Alle de evangelisk-lutherske kirker tilhører altså den protestantiske gren av kristenheten. De kirker som fulgte Luthers tolkning av evangeliet, kaller seg ofte evangelisk-lutherske. Det gjelder kirkene i Tyskland, Sverige, Danmark og Norge og kirker som springer ut fra misjonsvirksomhet utgått fra disse landene. I dag er den evangelisk-lutherske kirke en av de største trosretninger innen protestantismen. Med omtrentlig 80 millioner tilhengere, noe som utgjør rundt en tredjedel av de fleste vanlige tilhengere etter historiske tilhengere av pinsebevegelsen og den anglikanske kirke. Verdens evangelisk-lutherske kirkesamfunn har ikke én felles kirkeledelse eller personlig leder (som den katolske paven, eller den anglikanske erkebiskopen av Canterbury), men over 90 % av dem har et forpliktende internasjonalt samarbeid gjennom Det Lutherske Verdensforbund. Det representerer over 74 millioner mennesker.

Medlemsland i Det Lutherske Verdensforbund i 2013.

      Mer enn 10 millioner
       Mer enn 5 millioner
       Mer enn 1 millioner
       Mer enn 500 tusen
       Mer enn 100 tusen

## Referanser

## Eksterne lenker

* (en) Lutheranism – kategori av bilder, video eller lyd på Commons